Държавен вестник, бр. 61, 2006 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  61
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 303
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” Зако-
нът за изменение и допълнение на Закона за
движението по пътищата, приет от ХL Народно
събрание на 14 юли 2006 г.
Издаден в София на 20 юли 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за изменение и допълнение на Закона за дви-
жението по пътищата (обн., ДВ, бр. 20 от 1999 г.;
изм., бр. 1 от 2000 г., бр. 43, 45 и 76 от 2002 г.,
бр. 16 и 22 от 2003 г., бр. 6, 70, 85 и 115 от 2004 г.,
бр. 79, 92, 99, 102, 103 и 105 от 2005 г., бр. 30 и 34
от 2006 г.)
§ 1. В чл. 70 ал. 3 се изменя така:
“(3) Моторните превозни средства през пе-
риодите:
1. от 2 март до 31 октомври могат да се дви-
жат с включени светлини за движение през деня
или с къси светлини;
2. от 1 ноември до 1 март задължително се
движат с включени светлини за движение през
деня или с къси светлини.”
§ 2. В чл. 143 се правят следните изменения
и допълнения:
1. Алинеи 6 и 7 се изменят така:
“(6) Снемането от отчет на регистрирано
пътно превозно средство се извършва с отбе-
лязване в свидетелството за регистрация въз
основа на писмено заявление от собственика и
предоставяне на табелите с регистрационните
номера. Със заявлението собственикът на път-
ното превозно средство представя документи,
че то е прието за разкомплектуване, или декла-
рация за съхраняването му в частен имот по
образец, утвърден със заповед на министъра на
околната среда и водите и съгласуван с минис-
търа на вътрешните работи.
(7) Снемането от отчет на изоставено ре-
гистрирано моторно превозно средство се из-
вършва след писмено уведомление от служ-
бите за контрол, определени от кметовете на
общините по чл. 167, ал. 2, т. 3, и предоставя-
не на табелите с регистрационните номера. В
този случай се представят документи, че мо-
торното превозно средство е прието за раз-
комплектуване.”
2. Създава се ал. 8:
“(8) Снемането от отчет на изоставено ре-
гистрирано моторно превозно средство, на ко-
ето табелите с регистрационните номера лип-
сват и не могат да бъдат издирени по надлеж-
ния ред, се извършва след писмено уведомле-
ние от службите за контрол, определени от
кметовете на общините по чл. 167, ал. 2, т. 3,
като моторното превозно средство се иденти-
фицира по номера на рамата или друг иденти-
фикационен номер. В този случай се предста-
вят документи, че  моторното превозно средст-
во е прието за разкомплектуване.”
§ 3. В чл. 167, ал. 2, т. 3 думите “Закона за
ограничаване на вредното въздействие на от-
падъците върху околната среда” се заменят със
“Закона за управление на отпадъците”, а след
думите “по отношение на” се добавя “изоставе-
ните или”.
§ 4. В допълнителните разпоредби се правят
следните изменения и допълнения:
1. В § 2, ал. 1 думите “Закона за ограничаване
на вредното въздействие на отпадъците върху
околната среда” се заменят със “Закона за уп-
равление на отпадъците”.
2. В § 6 се създава т. 45:
“45. “Изоставено регистрирано моторно пре-
возно средство” е излязло от употреба моторно
превозно средство, което се намира върху имот—
държавна или общинска собственост, изоста-
вено е от собственика си и той не се яви пред
компетентните органи в тримесечен срок от
уведомяването му по надлежния ред.”
Законът е приет от 40-то Народно събрание
на 14 юли 2006 г. и е подпечатан с официалния
печат на Народното събрание.
Председател на Народното събрание:
Георги Пирински
52832
РЕШЕНИЕ
за откриване на Архитектурен факултет в
структурата на Висшето строително училище
“Любен Каравелов” ­ София
Народното събрание на основание чл. 9, ал. 2,
т. 1 от Закона за висшето образование
Р Е Ш И :
Открива Архитектурен факултет в структу-
рата на Висшето строително училище “Любен
Каравелов” ­ София.
Решението е прието от 40-то Народно събра-
ние на 19 юли 2006 г. и е подпечатано с офици-
алния печат на Народното събрание.
Председател на Народното събрание:
Георги Пирински
52946